William Jääskeläinen - Crewe Alexandra - Sivu 4 - FutisForum2
26.06.2019 klo 18:57:43
Kirjoittaja Aihe: William Jääskeläinen - Crewe Alexandra (Luettu 74058 kertaa)
Vastaus #75 : 24.07.2018 klo 22:29:06
Williamin joukkuetoveri H.Cain on takuulla saanut joskus jonkun testi/näyttömahdollisuuden pelkästään nimensä perusteella.
Vastaus #76 : 24.07.2018 klo 23:10:58
Pelasi 45 minuuttia.
Vastaus #77 : 24.07.2018 klo 23:32:54
Edellisessä matsissa oli vastakkain Danny Glover ja Bradley Cooper ja nyt tuolla viilettää Joe Perry. Mitäs matseja nää oikein on?
Vastaus #78 : 28.07.2018 klo 15:40:08
Torstaina pelasi vaihteeksi Crewen U23 maalilla.
Vastaus #79 : 28.07.2018 klo 15:47:49
Lainaus käyttäjältä: Hitti-Litti - 28.07.2018 klo 15:40:08
Suurimmaksi osaksi U23-pelaajista kasattu joukkue. Williamia otteluraportti kiittää hienosta kaksoispelastuksesta. Peli päättyi 1-1.
Vastaus #80 : 29.07.2018 klo 05:52:01
Eilen oli vuorossa Nantwichin pre-season ottelu Walesin pohjoisrannikolla Colwyn Bayn joukkuetta vastaan. 3-2 voitto ja William oli maalilla koko ottelun. Nantwich pelaa vielä ennen sarjan alkua (18. elokuuta) kolme harjoitusottelua vieraskentillä.
Crewe todennäköisesti odottaa aika pitkään ennen kuin se päättää lopullisesti Williamin ensi kauden roolista, ts. lainaamisesta ainakin. Ainakin seuran on oltava siinä vaiheessa varma, että molemmat muut seniorimaalivahdit pysyvät joukkueessa. Yhdistelmä Crewen U23 ja Nanwitchin edustusjoukkue ei sekään huono olisi. Pelejä ainakin tulisi, vaikka osa U23-otteluja jaettaisiin Crewen kakkosvahdin kanssa.
« Viimeksi muokattu: 29.07.2018 klo 05:54:51 kirjoittanut Tuulenmies »
Vastaus #81 : 04.08.2018 klo 17:41:47
Dave Richards oli Crewen kesän maalivahtitaistelun voittaja ja on tänään avauksessa kauden ensimmäisessä ottelussa kotona Morecambea vastaan. Ben Garratt penkillä kakkosveskarina. Jääskeläinen sitten kolmosveskari, joka aloittanee kauden lainalla alemmalla tasolla, Nantwichissa tai muualla.
Seuran oman kasvatin Garrattin viimekausien kehitys on ollut Crewessä kyllä iso pettymys, vakiavaajasta, jonka odotettiin siirtyvän suurempaan seuraan, taantunut seuran kakkosveskariksi. Aika luultavaa on, että Garratt vaihtaa maisemaa viimeistään kauden päätteeksi, jos ei onnistu takaisin ykköseksi nousemaan.
Vastaus #82 : 04.08.2018 klo 18:06:15
Nantwichin maalilla harjoituspelissä Radcliffea vastaan. Torjui pilkun ensimmäisellä puoliajalla. Nantwich johtaa tauolla 1-0.
Vastaus #83 : 04.08.2018 klo 19:17:03
Lainaus käyttäjältä: Hitti-Litti - 04.08.2018 klo 18:06:15
Nantwich voitti 4-0. Viikolla harjoitteli samoin numeroin nurin Winsfordin.
Mukava makustella varsinkin Cheshiren pikkukaupunkien nimiä. Noissa on paljon viikinkivaikutteita myös. Radcliffe on Suur-Manchesterista Buryn lähinaapuri.
Nantwichissa pelaamisessa on ainakin se etu, että myös sarjassa vastustajat tulevat kohtuullisen läheltä: Cheshiren, Suur-Manchesterin, Lancashiren alueilta ja taisi siellä olla jokin seura ainakin viime vuonna Yorkshiresta ja Cumbriasta. Jälkimmäisen ainoa oma liigaseura on vuosikymmeniä ollut Carlisle, kun sekä Workington ja Barrow ovat kadonneet jo aikoja sitten parrasvaloista.
e. Kun maakuntiin lisätään vielä Stafforshire ja Derbyshire (1 seura molemmista?), onkin liigan kattamat alueet kasassa
Yorkshiresta tulee useanpikin seura, aivan itä-osio myöten (Whitby, Scarborough). Huomattavaa, että tuolla on useampi turismin kannalta kiinnostava paikka (juuri nuo edellä mainitut ja Matlock, Buxton, Lancaster, Nantwich itsekin runsaiden historiallisten rakennuksien vuoksi) sekä myös aivan kohtuullisen kokoisia kaupunkeja mukana.
« Viimeksi muokattu: 05.08.2018 klo 07:48:15 kirjoittanut Tuulenmies »
Vastaus #84 : 11.08.2018 klo 16:58:52
Alasarjoissakin jatketaan kauteen valmistautumista.
Nantwich pelasi tiistaina pikatahtiin järjestetyn harjoitusottelun Crewen (vaihtomiespitoista?) joukkuetta vasteen. Takkiin tuli 1-5. Jääskeläinen ei pelannut, vaan maalilla olivat Herra Trialist (torjui hyvin) ja Matt Ellson.
Tänään vuorossa viimeinen harjoituspeli naapuri Leeksia vastaan. Jääskeläinen maalilla. Leeks oli yksi niistä joukkueita, joissa William kävi näytillä viime kesänä ennenkuin Crewe teki hänen kanssaan sopimuksen.
Vastaus #85 : 15.08.2018 klo 18:54:34
Istui penkillä Crewen U23:n sarja-avauksessa.
Vastaus #86 : 15.08.2018 klo 23:05:47
Lainaus käyttäjältä: Hitti-Litti - 15.08.2018 klo 18:54:34
Ben Garratt näköjään oli U23:n maalilla. Eli ykkösmolarin paikka karannut häneltä ainakin toistaiseksi.
Vastaus #87 : 18.08.2018 klo 19:05:08
Tänään maalilla Nantwichin Evo-Stik-liigan avauspelissä Gainsboroughia vastaan. 1-0 voittomaali tuli lisäajalla. Ensimmäisellä jaksolla kiitosta Williamille parista hyvästä torjunnasta seuran twitterissä.
Vastaus #88 : 27.08.2018 klo 14:26:20
Jääskeläisen Nantwich on kolmesta pelatusta ottelusta kerännyt seitsemän pistettä maalierolla 6-2. Molemmat päästetyt maalit tulivat viime ottelussa, jossa Jääskeläinen keräsi taas kehuja ja koppasi jo kolmannen pilkun Nantwichin paidassa.
Toissa ottelussa Buxtonia vastaan Williamilta muuten tälläinen suoritus:
https://twitter.com/TheDabbers/status/1032299378046840832
Vastaus #89 : 16.09.2018 klo 08:42:27
Komea 4-1 yksi voitto Whitbystä. Edellisellä kierroksella 5-2 voitto Worksop Townista, eli Nantwich on päässyt takaisin voittojen tielle.
8 kierroksen jälkeen 14 pistettä: 4 voittoa, 2 tasapeliä ja tappiota. Ennen ottelua Nantwich oli 22 joukkueen sarjassa 11, mutta isolla osalla edellä olevia oli yksi peli enemmän pelattuna.
William on ollut maalilla kaikissa otteluissa. Eilen vastustaja sai ainoan maalinsa rankkarista. Edellisen pelin kommenteissa oli twitterissä toteamus hyvän pelastuksen jälkeen, että ketäpä se yllätti.
Nantwich aloitti kauden hyvin, mutta välillä tuli nuo kaksi tappiota putkeen, toinen niistä sarjan nykyiselle kärkijoukkueelle South Shieldsille.
Vastaus #90 : 25.09.2018 klo 21:10:50
Lauantain cup-pelissä Williamilla oli huilaamassa penkillä, mutta pelasi sitten eilen Crewe U'23:n maalilla, kun joukkue voitti Birminghamin 1-0 Professional Development -liigassa.
Pelejä Williamille kertyy ainakin mukavasti. Maanantain pelin raportti kehui miestä ottelun loppuhetkien läpiajon torjumisesta jaloillaan. Muutoinkin Birmingham painosti viimeisen vartin kovasti, mutta Crewen puolustus ja maalivahti (raportin mukaan) kestivät.
Vastaus #91 : 04.10.2018 klo 07:11:11
William oli jälleen maanantaina Crewen U'23-joukkueen maalilla, kun he hävisivät Burnleylle 2-3. Nantwichilla ollut FA-cupin karsintapeli ja liigansa ottelu ilman että William on ollut edes penkillä. Lieköhän laina päättynyt, vai kokeileeko Nantwich pidempiaikaisia maalivahtiratkaisuja?
Saattaa tietysti olla, että Crewe haluaa välillä miestä harjoituttaa ja seurata tiiviimmin omassa ryhmässä. Itse veikkaisin, että Nantwich-lainankin aikana William on harjoittelut vähintään ajoittain Crewen kanssa maalivahtipeliä. Nantwichin tasoisessa seurassa tuskin on tuolle saralle asiantuntijoita.
Vastaus #92 : 07.10.2018 klo 06:48:21
Williamin laina tosiaan oli alkujaankin vain kuukauden mittainen ja on nyt päättynyt.
https://www.crewealex.net/news/2018/august/loan-jaaskelainen-joins-nantwich/
Toivottavasti seuraava lainaseura löytyisi jo hieman korkeammalta tasolta.
Crewen ykkösessä sekä Garratt ja Richards ovat terveinä. Garratt on - tuskin yllättävästi - vallannut takaisin ykkösmaalivahdin paikkansa.
Vastaus #93 : 09.10.2018 klo 00:20:56
Aika yllättävää, että William ei osaa puhua kunnolla Suomea, ainakaan Pelipäivä-ohjelman perusteella, vaikka molemmat vanhemmat ovat suomalaisia.
Vastaus #94 : 09.10.2018 klo 09:00:21
Lainaus käyttäjältä: Kiitaja - 09.10.2018 klo 00:20:56
Ihmettelin kanssa, että mikäs juttu tämä on mutta ilmeisesti ovat sitten pelkkää englantia lapsilleen puhuneet?
Vastaus #95 : 09.10.2018 klo 09:50:14
Lainaus käyttäjältä: Micky Lee - 09.10.2018 klo 09:00:21
Puhuvat keskenään kotona suomea. Vahempien englanti on kuitenkin selkeästi finglishiä. Kuitenkin pojat puhuvat keskenään englantia ja heidän sanavarastonsa englannissa on huomattavasti suurempi kuin suomessa.
Tämä on ongelma kun lapset syntyvät ulkomailla kun suurin osa heidän kommunikoinnistaan on paikallisella kielellä. Lisäksi esim. koulutehtäviä tehdessä vanhempienkin on puhuttava paikallista kieltä sujuvuuden takia ja aina kun läsnä on joku muu on yhteisenä kielenä oltava englanti.
Nimim. on yritetty kasvattaa lasta suomenkieliseksi ulkomailla.
Vastaus #96 : 09.10.2018 klo 10:04:55
Lainaus käyttäjältä: duvin - 09.10.2018 klo 09:50:14
Miten tämä ei ole ongelma esimerkiksi suomenruotsalaisille kaveripiirissäni, jossa puhutaan pelkästään ruotsia kotona? Ihan mielenkiinnosta. Pystyvät puhumaan siis kahta kieltä. Jos siis käyvät suomenkielisen koulun.
Vastaus #97 : 09.10.2018 klo 11:39:34
Kaveripiiri suomenkielistä.
Noilla oletettavasti koko ympäristö englanninkielistä.
« Viimeksi muokattu: 09.10.2018 klo 11:43:30 kirjoittanut Filosofi »
Vastaus #98 : 09.10.2018 klo 11:50:36
Ai tänne tullaan kertomaan omista ulkomaanasumiskokemuksista.
Pidän itsekin Williamin kielitaidottomuutta vähän ihmeellisenä. Itsekin olen asunut englanninkielisessä ympäristössä suurimman osan lapsuudestani, mutta ihan kelvollisesti opin silti jo silloin puhumaan suomea Omasta kaveripiiristä kukaan ei osannut sanaakaan suomea ja kotonakin kieli vaihteli englannin ja suomen välillä, kielen toki pääasiassa pysyessä suomena.
Ehkä täytyy vaan kiittää vanhempia ja tässä tapauksessa äitiä, jotka ovat näemmä tehneet jotain oikein kielitaitoni eteen.
Vastaus #99 : 09.10.2018 klo 13:09:57
Lainaus käyttäjältä: Mombasa - 09.10.2018 klo 11:50:36
Pidän itsekin Williamin kielitaidottomuutta vähän ihmeellisenä.
Mistä tämä johtopäätelmä kielitaidottomuudesta on vedetty? Jos William haastattelussa valitsee itselleen luonnollisemman kielen, niin se ei kerro välttämättä mitään hänen suomen kielen taidostaan. Se kertoo ehkä vain siitä, että William saattaa olla epävarma omasta suomen kielestään, kun ilmeisesti ei sitä ainakaan kodin ulkopuolella luultavasti juurikaan tarvitse.